CELEX: 32020D0136
Language: et
Date: 2020-01-22 00:00:00
Title: Euroopa Keskpanga Otsus (EL) 2020/136, 22. jaanuar 2020, Euroopa Keskpanga kapitali sissemaksmise kohta euroalaväliste riikide keskpankade poolt ja otsuse (EL) 2019/48 kehtetuks tunnistamise kohta (EKP/2020/2)

1.2.2020   
               
               
                  ET
               
               
                  Euroopa Liidu Teataja
               
               
                  LI 27/1
               
            
         EUROOPA KESKPANGA OTSUS (EL) 2020/136,
         22. jaanuar 2020,
         Euroopa Keskpanga kapitali sissemaksmise kohta euroalaväliste riikide keskpankade poolt ja otsuse (EL) 2019/48 kehtetuks tunnistamise kohta (EKP/2020/2)
         EUROOPA KESKPANGA ÜLDNÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 47,
         ning arvestades järgmist:
         
                     (1)
                  
                  
                     Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri“) artikli 47 kohaselt ei maksa keskpangad liikmesriikidest, mille suhtes on kehtestatud erand (edaspidi „euroalavälised RKPd“), sisse oma märgitud kapitali, välja arvatud juhul, kui üldnõukogu vähemalt kaht kolmandikku Euroopa Keskpanga (EKP) märgitud kapitalist ja vähemalt poolt osanikest esindava häälteenamusega otsustab, et minimaalne protsent tuleb sisse maksta osamaksena EKP tegevuskuludesse.
                  
               
                     (2)
                  
                  
                     Euroopa Keskpanga otsuse (EL) 2019/48 (EKP/2018/32) (1) artikli 1 kohaselt maksab iga euroalaväline RKP sisse 3,75 % tema poolt märgitud EKP kapitalist 1. jaanuariks 2019.
                  
               
                     (3)
                  
                  
                     29. märtsil 2017 esitas Suurbritannia ja Põhja-Iiri Ühendkuningriik (Ühendkuningriik) teate oma kavatsuse kohta Euroopa Liidust välja astuda Euroopa Liidu lepingu artikli 50 alusel. Euroopa Liidu lepingut ja Euroopa Liidu toimimise lepingut ei kohaldata Ühendkuningriigi suhtes alates kuupäevast, mis on osutatud Euroopa Ülemkogu otsuse (EL) 2019/1810 (2) artikli 1 lõikes 1. Kui Ühendkuningriik on Euroopa Liidust välja astunud, ei ole Bank of England (BoE) enam liikmesriigi ega Euroopa Keskpankade Süsteemi keskpank. Euroopa Keskpanga otsus (EL) 2020/137 (EKP/2020/3) (3) sätestab EKP kapitali märkimise aluse korrigeerimise kooskõlas Euroopa Keskpankade Süsteemi ja Euroopa Keskpanga põhikirja artikliga 29.3 ja 29.4 ning kehtestab igale riigi keskpangale alates 1. veebruarist 2020 uued osakaalud kapitali märkimise korrigeeritud aluses (edaspidi „osakaalud kapitali märkimises“).
                  
               
                     (4)
                  
                  
                     Kuna BoE ei jätka liikmesriigi keskpangana, tuleb kapitali märkimise alust korrigeerida ja vastu võtta uus EKP otsus, millega tunnistatakse otsus (EL) 2019/48 (EKP/2018/32) kehtetuks ja millega määratakse, kuidas ja millises ulatuses peavad euroalavälised RKPd EKP kapitali 1. veebruaril 2020 sisse maksma,
                  
               ON VASTU VÕTNUD KÄESOLEVA OTSUSE:
         
            Artikkel 1
            Märgitud ja sissemakstud kapitali ulatus ja vorm
            Iga euroalaväline RKP maksab 1. veebruariks 2020 sisse 3,75 % tema poolt märgitud EKP kapitalist. Võttes arvesse otsuse (EL) 2020/137 (EKP/2020/3) artiklis 2 sätestatud uusi osakaale kapitali märkimises, on iga euroalavälise RKP märgitud ja sissemakstud kapitali kogusumma osutatud tema nime kõrval järgmises tabelis:
            
                        (eurodes)
                     
                  
                        Euroalaväline RKP
                     
                     
                        Märgitud kapital 1. veebruaril 2020
                     
                     
                        Sissemakstud kapital 1. veebruaril 2020
                     
                  
                        Българска народна банка
                        (Bulgaaria keskpank)
                     
                     
                        106 431 469,51 
                     
                     
                        3 991 180,11 
                     
                  
                        Česká národní banka
                     
                     
                        203 445 182,87 
                     
                     
                        7 629 194,36 
                     
                  
                        Danmarks Nationalbank
                     
                     
                        190 422 699,36 
                     
                     
                        7 140 851,23 
                     
                  
                        Hrvatska narodna banka
                     
                     
                        71 390 921,62 
                     
                     
                        2 677 159,56 
                     
                  
                        Magyar Nemzeti Bank
                     
                     
                        167 657 709,49 
                     
                     
                        6 287 164,11 
                     
                  
                        Narodowy Bank Polski
                     
                     
                        653 126 801,54 
                     
                     
                        24 492 255,06 
                     
                  
                        Banca Naţională a României
                     
                     
                        306 228 624,99 
                     
                     
                        11 483 573,44 
                     
                  
                        Sveriges Riksbank
                     
                     
                        322 476 960,60 
                     
                     
                        12 092 886,02 
                     
                  
         
            Artikkel 2
            Sissemakstud kapitali korrigeerimine
            
               1.   Kuna kõik euroalavälised RKPd on 3,75 % enda poolt märgitud EKP kapitalist otsuse (EL) 2019/48 (EKP/2018/32) alusel, mida kohaldatakse 31. jaanuaril 2020, juba sisse maksnud, peavad nad EKP-le üle kandma täiendava summa, et jõuda summadeni, mis on sätestatud artikli 1 tabeli kolmandas veerus.
            
            
               2.   Kõik ülekanded käesoleva artikli alusel tuleb teha kooskõlas Euroopa Keskpanga otsusega (EL) 2020/139 (EKP/2020/5) (4).
            
         
         
            Artikkel 3
            Jõustumine ja kehtetuks tunnistamine
            
               1.   Käesolev otsus jõustub 1. veebruaril 2020.
            
            
               2.   Otsus (EL) 2019/48 (EKP/2018/32) tunnistatakse kehtetuks alates 1. veebruarist 2020.
            
            
               3.   Viiteid otsusele (EL) 2019/48 (EKP/2018/32) käsitletakse viidetena käesolevale otsusele.
            
         
         
            Frankfurt Maini ääres, 22. jaanuar 2020
            
               
                  EKP president
               
               Christine LAGARDE
            
         
         
            (1)  Euroopa Keskpanga otsus (EL) 2019/48, 30. november 2018, Euroopa Keskpanga kapitali sissemaksmise kohta euroalaväliste riikide keskpankade poolt ja otsuse EKP/2013/31 kehtetuks tunnistamise kohta (EKP/2018/32) (ELT L 9, 11.1.2019, lk 196).
         
            (2)  Euroopa Ülemkogu otsus (EL) 2019/1810, tehtud kokkuleppel Ühendkuningriigiga, 29. oktoober 2019, millega pikendatakse ELi lepingu artikli 50 lõike 3 kohast tähtaega (ELT L 278I, 30.10.2019, lk 1).
         
            (3)  Euroopa Keskpanga otsus (EL) 2020/137, 22. jaanuar 2020, riikide keskpankade protsentuaalsete osade kohta Euroopa Keskpanga kapitali märkimise aluses ja otsuse (EL) 2019/43 kehtetuks tunnistamise kohta (EKP/2020/3) (vt käesoleva Euroopa Liidu Teataja lk 4).
         
            (4)  Euroopa Keskpanga otsus (EL) 2020/139, 22. jaanuar 2020, millega kehtestatakse tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks ja tunnistatakse kehtetuks otsus (EL) 2019/45 (EKP/2020/5) (vt käesoleva Euroopa Liidu Teataja lk 9).